Boek: 'As die katjiepiering blom' – Audrey Jantjies | Maroela Media
As die katjiepiering blom is 'n bildungsroman wat in die Overberg en Kaapstad afspeel. Dit is Lea Floris se komvandaanstorie wat sedert die 1980's afspeel. Haar ouers, Jakob en Dientjie, is plaaswerkers en die omstandighede van haar kinderjare is moeilik. Maar een besluit verander die koers van haar lewe en Lea vlug van haar vriende, familie en alles wat sy ken. Dit is 'n storie van liefde, hoop en 'n beskermengel of twee.
Jantjies is gebore in Suurbraak of !xairu, wat "a place called paradise" beteken, maar het op Swellendam grootgeword. Sy het gereis om die wêreld so bietjie meer te leer ken en het vir 'n paar jaar in die Kaap gewerk en woon. Sy is tans weer tuis in die lieflike Overberg.